PROXECTO DE EQUIDISTRIBUCIÓN, POLO SISTEMA DE CONCERTO, NOS TERREOS DA ONCE
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 08/01/2019)

Anuncio da información pública do Proxecto de Equidistribución, polo sistema de concerto, nos terreos da ONCE, situados entre as rúas de Luis Braille núm.40, rúa de Santa Lucía e Camiño das Abilleiras, en desenvolvemento da modificación puntual do PXOU con ordenación detallada e de convenio urbanístico. En cumprimento do disposto no artigo 106 e concordantes da Lei 2/2016, do solo de Galicia e no artigo 270 do Decreto 143/2016, polo que se aproba o seu Regulamento, sométese a información pública o “Proyecto de equidistribución en el ámbito de la ONCE”, de data outubro de 2018, redactado polos arquitectos don Eugenio Jiménez Passolas, don Gustavo Pérez Álvarez e don Amador Rey Camiño, para a execución xurídica e desenvolvemento da Modificación puntual do PXOU con ordenación detallada da finca propiedade da ONCE en Campolongo, aprobada por Orde do Sr. Conselleiro de Medio Ambiente, Territorio e Infraestruturas da Xunta de Galicia de data 16/02/2010, publicada no DOG núm.41, de 2/03/2010, -normas urbanísticas inseridas no BOP núm.60 do 30/03/2010- e, en cumprimento das determinacións do convenio urbanístico “Convenio de actualización y modificación del Convenio Urbanístico subscrito entre el Excmo Concello de Pontevedra y la ONCE el 13 de julio de 2006”, inicialmente asinado o 20/07/2018 entre o Excmo. Concello de Pontevedra e a amentada Corporación de dereito público e en fase de perfeccionamento. O amentado proxecto foi inicialmente aprobado en data 08/11/2018, segundo se acredita mediante a acta de protocolización da resolución núm.91/2018 do director xeral da ONCE, única propietaria dos terreos incluídos no polígono, outorgada ante o notario don José María Mateos Salgado en data 08/11/2018, ao número 4394 do seu protocolo notarial. Faise constar expresamente os erros advertido na páxina 51, no cadro de adxudicacións das parcelas incluídas no polígono, no que a Parcela de resultado RI-1 figura adxudicada á ONCE, cando en realidade debe figurar pro indiviso ONCE-Concello, coas porcentaxes que se determinan na correspondente ficha das parcelas de resultado e no resto do documento, ademais de outorgase, tamén por erro, edificabilidade á parcela de resultado destinada a viario. A información pública do proxecto de equidistribución realizarase durante o prazo de un (1) mes, mediante anuncio que se publicará, por conta da entidade promotora, no Boletín Oficial da Provincia, no taboleiro de edictos do Concello de Pontevedra, na páxina web e na sede electrónica municipal www.sede. pontevedra. gal, a efectos de que durante dito período, que comezará a computarse dende o día seguinte ao da publicación do anuncio no BOP, poida examinarse o proxecto no Servizo de Urbanismo, Medio Ambiente e Patrimonio Histórico, sito na rúa dos Churruchaos núm.2, baixo, en horario de oficina, ou a través da sede electrónica e formularse as alegacións e suxestións pertinentes, con notificación individualizada aos interesados no polígono e nos sistemas xerais afectos, segundo os datos que figuren no catastro e no rexistro da propiedade. Así mesmo, infórmase que nestas datas xa se atopa publicado na sede electrónica do Concello de Pontevedra (ligazón exacta a día de hoxe: http://www.pontevedra. gal/areas/urbanismo-e-territorio/planeamento-urbanistico/planeamento-en-tramitacion/), o contido íntegro do documento aprobado inicialmente en data 08/11/2018, en cumprimento do disposto no artigo 7 da Lei 19/2013, de transparencia, acceso á información pública e bo goberno e TRLSRU. Pontevedra, a 27 de decembro de 2018.—A concelleira responsable da Área de Urbanismo, Promoción Económica, Emprego e Turismo.